NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu „Zhodnotenie systému pripomienkového konania a návrhy na jeho zlepšenie“

Číslo materiálu:	23522/2004/10	
Predkladatelia:	podpredseda vlády a minister spravodlivosti
podpredseda vlády a minister financií	
Vláda
A.	schvaľuje
A.1.	návrh „Zhodnotenie systému pripomienkového konania a návrhy na jeho zlepšenie“ (ďalej len „materiál“);
B.	ukladá
	podpredsedovi vlády a ministrovi spravodlivosti
	vedúcemu úradu vlády
B.1.	predložiť na rokovanie vlády návrh na zmenu Legislatívnych pravidiel vlády SR, ktorým sa s účinnosťou od 1. septembra 2005 zrealizujú zmeny schválené v 4. časti materiálu,  
do 1. júna 2005
B.2.	vypracovať v spolupráci s Kanceláriou Národnej rady SR a predložiť na rokovanie vlády analýzu východísk a praktických možností vytvorenia jednotného informačného systému na sledovanie legislatívneho procesu, ktorý bude spĺňať náležitosti podľa 4. časti materiálu spolu s časovým harmonogramom a predpokladanými nákladmi na jeho vytvorenie
do 1. októbra 2005

	podpredsedovi vlády a ministrovi financií         
B.3.	predložiť v súlade s časťou 4. písm. b) bod i. materiálu na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov, vplyvov na zamestnanosť a podnikateľské prostredie v časti týkajúcej sa vplyvu na verejné financie, vrátane odhadov potreby navýšenia či zníženia počtu zamestnanov, odmeňovaných z verejných financií,
do 1. októbra 2005

        	ministrovi životného prostredia
B.4.	predložiť v súlade s časťou 4. písm. b) bod i. materiálu na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov, vplyvov na zamestnanosť a podnikateľské prostredie v časti týkajúcej sa vplyvov na životné prostredie,
do 1. októbra 2005

	podpredsedovi vlády a ministrovi hospodárstva
	ministrovi práce, sociálnych vecí a rodiny
vedúcemu úradu vlády
B.5.	predložiť v súlade s časťou 4. písm. b) bod i. materiálu na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov, vplyvov na zamestnanosť a podnikateľské prostredie v časti týkajúcej sa vplyvu na hospodárenie podnikateľskej sféry a obyvateľstva, vrátane vplyvu na podnikanie a zamestnanosť v „neštátnom sektore“,
do 1. októbra 2005

vedúcemu úradu vlády
B.6.	predložiť na rokovanie vlády návrh na zmenu Smernice na prípravu a predkladanie materiálov na rokovanie vlády SR, ktorým sa s účinnosťou od 1. septembra 2005 zrealizujú zmeny schválené v 4. časti materiálu,  
do 1. júla 2005

ministrom
vedúcim ostatných ústredných orgánov štátnej správy
B.7.	poskytnúť úplnú súčinnosť pri plnení úlohy B.2.

Vykonajú:	ministri
vedúci ostatných ústredných orgánov štátnej správy

Na vedomie:	predseda Národnej rady Slovenskej republiky
		generálny prokurátor Slovenskej republiky
		guvernér Národnej banky Slovenska